Document ID: 32006R0764

32006R0764
L 141/1
SLUŽBENI LIST EUROPSKE UNIJE
22.05.2006.
UREDBA VIJEĆA (EZ) br. 764/2006
od 22. svibnja 2006.
o sklapanju Sporazuma o partnerstvu u ribarstvu između Europske zajednice i Kraljevine Maroka
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37., u vezi s člankom 300. stavkom 2. i prvim podstavkom članka 300. stavka 3.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Zajednica i Kraljevina Maroko vodili dogovorile su i parafirale Sporazum o partnerstvu u ribarstvu koji ribarima Zajednice osigurava ribolovne mogućnosti u vodama nad kojima Kraljevina Maroko ima suverenitet ili jurisdikciju u pogledu ribarstva.
(2)
U interesu je Zajednice da se ovaj Sporazum odobri.
(3)
Potrebno je odrediti način raspodjele ribolovnih mogućnosti između država članica,
DONIJELO JE OVU UREDBU:
Članak 1.
Sporazum o partnerstvu u ribarstvu između Europske zajednice i Kraljevine Maroka ovime se odobrava u ime Zajednice.
Tekst Sporazuma priložen je ovoj Uredbi.
Članak 2.
Ribolovne mogućnosti, utvrđene u Protokolu uz Sporazum, raspoređuju se između država članica kako slijedi:
Ribolovna kategorija
Vrsta plovila
Država članica
Povlastice ili kvota
Mali ribolov na sjeveru, pelagični
Plovila s okružujućim mrežama plivaricama
Španjolska
20
Mali ribolov na sjeveru
Plovila s pridnenim parangalima, 40 BT
Španjolska
20
Portugal
7
Plovila s pridnenim parangalima, 40 BT 150 BT
Portugal
3
Mali ribolov na jugu
Španjolska
20
Pridneni ribolov
Plovila s pridnenim parangalima
Španjolska
7
Portugal
4
Koćarice
Španjolska
10
Italija
1
Ribolov tuna
Plovila za ribolov s ribičkim štapovima
Španjolska
23
Francuska
4
Gospodarski pelagični ribolov
Njemačka
4 850 t
Litva
15 520 t
Latvija
8 730 t
Nizozemska
19 400 t
Irska
2 500 t
Poljska
2 500 t
Ujedinjena Kraljevina
2 500 t
Španjolska
400 t
Portugal
1 333 t
Francuska
2 267 t
Upravljanje ribolovnim mogućnostima izvodi se u potpunosti u skladu s člankom 20. Uredbe Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru Zajedničke ribarstvene politike (2). Ako zahtjevi za povlastice tih država članica ne iscrpe sve ribolovne mogućnosti koje su utvrđene u Protokolu Sporazuma, Komisija može uzeti u obzir zahtjeve za povlastice bilo koje druge države članice.
Članak 3.
Države članice čija plovila obavljaju ribolov u okviru ovog Sporazuma obavješćuju Komisiju o količinama svakoga pojedinog ribljeg stoka, ulovljenim u ribolovnoj zoni Maroka u skladu s Uredbom Vijeća (EZ) br. 500/2001 od 14. ožujka 2001. o utvrđivanju detaljnih pravila za primjenu Uredbe Vijeća (EEZ) br. 2847/93 o nadzoru ulova s ribarskih plovila Zajednice u vodama trećih zemalja i na otvorenim morima (3).
Članak 4.
Ova Uredba stupa na snagu na dan njezine objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. svibnja 2006.

Labels: 18
15
5
6